  Виталий Пронин Туспуктэмын возьматоно семьялэсь улонзэ, сям-йылолъёсты, ӵош кариськыса ужамзэс, шутэтскемзэс.«Удмурт нылкышно кенеш» огазеяськонлэн Эгра ёросысь ёзэз «Семейный кадр» фотоконкурс ортчытэ. Отчы пыриськыны быгато вань мылкыд карисьёс.Туспуктэмын возьматоно семьялэсь улонзэ, сям-йылолъёсты, ӵош кариськыса ужамзэс, шутэтскемзэс.Ужъёсты ыстыку, одно ик пусъёно  фотолэсь авторзэ. Вакчияк гожтоно ачиз семья сярысь но: кыӵе со, кытын улэ, кӧня нылпи семьяын, маин данъяське. Туспуктэмъёс  кутӥсько liga.iqra@mail.ru. Со сяна, ужъёсты таӵе адресъя пыртыны луоз:  Эгра каргурт, Советской урам, 54-тӥ юрт, егитъёслэн «ЛИГА» центрзы. Ӵошатсконэз ялӥсьёс ужъёсты 25-тӥ оштолэзёзь возьмало.- Вормисьёслэн нимъёссы тодмо луозы 15-тӥ куартолэзе, - вера Эграысь «Удмурт нылкышно кенешлэн» кивалтӥсез  О. Абдасова. - Соосты быръёзы нимысьтыз кылдытэм комиссия но фото ужен вырисьёс. Тужгес устоосыз туспуктэмъёс  адӟытонэ шедёзы. Вормисьёс ӟечкыламын луозы Семьялэн нуналэзлы сӥзем ужрадын.Мария Векшина  